[image: image4.jpg]




מועצה מקומית שהם
פרוטוקול ישיבת מליאה מס' 12
יום שלישי, כ"א  בטבת תשע"א, 28.12.10
נוכחים :  גיל ליבנה-יו"ר, דודי נטר, איתן פטיגרו, דפנה רענן –כהן, חגית וינטראוב, 
                 יצחק דהן, יצחק שטרנברג, שימי אלבאז, משה מזרחי.
התנצלו   : יוסי לוי , איציק בונצל , דפנה רבינוביץ, גלעד רבינוביץ.
השתתפו:  שי אברהמי, ישראל שטרסברג, תמיר פוגל, עו"ד לירון רז, ניצן אלון,חן אופיר, 
                   מיכאלה לוי, רו"ח אופיר בוכניק.
רשמה  :    ליה ויסמן.

       על סדר היום:

1. אישור פרוטוקולים 
2. עדכון חוקי עזר להיטלי פיתוח
3. דוח רבעון 3 2010
4. אישור הסכם שכירות לתאים פוטו וולטאי
5. אישור תב"רים
6. אישור פרוטוקול ועדת הקצאות קרקע והסכם ההקצאות עם תנועות הנוער
7. אישור פרוטוקול ועדת קשרי חוץ מיום 6.9.10
8. אישור קריטריונים למשלחת שתקבל תמיכת הועדה לקשרי חוץ
9. מועדי ישיבות מליאת המועצה לשנת 2011
10. אישור מינוי שי אברהמי נציג המועצה בהנהלת רשות הניקוז
11. אישור הצעת ועדת מכרזים לניהול מו"מ בנושא ביטוח
12. עדכונים
יו"ר
:
הערב הצטרפו לישיבה נציגי מועצת הנוער וזאת ההזדמנות לברך ולאחל הצלחה 
                    ליו"ר מועצת הנוער הנכנסת חן אופיר והסגנית מיכאלה לוי, שנבחרו בבחירות 
                    דמוקרטיות, אנחנו נשמח לראות אתכם משתתפים בישיבות המליאה. אנחנו 
                    נשמח לעמוד לרשותכם לעזר לכל פרויקט שתבחרו, הנוער מביא כבוד גדול ליישוב 
                    במגוון גדול של תחומים, כגון : זכאות והציונים הגבוהים, גיוס לצה"ל, בפעילויות 
                     הבלתי פורמאליות, ועוד. 
חן אופיר :
אנחנו קיימנו בחירות דמוקרטיות מלאות וההתמודדות הייתה מעניינת, מועצת 
                    הנוער החדשה בעזרת מיכאלה לוי וצחי דבוש יו"ר יוצא ממשיך להיות שותף 
                    במועצה ומשמש כדובר. אנחנו נמשיך בתוכניות שנבנו בקיץ עם מס' שינויים ונוסיף 
                    פרויקטים חשובים. פרויקט שסיימנו בהצלחה היה שינוי החוק בנושא החמרת 
                    הענישה בתאונות הדרכים. 

1. אישור פרוטוקולים 
יו"ר
:
האם יש הערות לפרוטוקולים?

     מחליטים פה אחד

1. פרוטוקול מליאה שלא מן המניין מס' 10 מיום 23.11.10
2. פרוטוקול מליאה מס' 11 מיום 23.11.10
3. פרוטוקול אסיפה כללית - חמש מיום 23.11.10
4. פרוטוקול אסיפה כללית -  תאגיד לחינוך שהם מיום 23.11.10

5. פרוטוקול אסיפה כללית – חכ"ל מיום 23.11.10
2. עדכון חוקי עזר להיטלי פיתוח
יו"ר
:
יש צורך לבחון האם חוקי העזר להיטלי פיתוח לשטחים החדשים באזור התעשייה  
                   רלוונטיים. בקשנו מרו"ח אופיר בוכניק שמלווה את המועצה להכין תחשיבים 
                   ולהגיש לנו את ההמלצות.
רו"ח אופיר בוכניק:
הרשות ע"פ דין מוסמכת להתקין חוקי עזר שיאפשרו להן למלא את תפקידן במתן 
 שירותים מוניציפאליים נאותים לתושביה, ולקבוע בהם הוראות בדבר תשלום 
 אגרות, היטלים ודמי השתתפות שיממנו את פיתוח התשתית ברשות המקומית. היטלי הפיתוח אמורים לכסות את עלויות הפיתוח של אותן תשתיות. שני עקרונות עומדים בבסיס תחשיבים לחוקי העזר: עקרון משק הכספים הסגור ועקרון מיצוע התעריף. שני העקרונות אלו מגדירים כי : סך ההכנסות הצפויות מההיטל יכסו את סך הוצאות הרשות המקומית עבור פיתוח התשתית וכי כל תושבי הרשות ישלמו למעשה עבור פיתוח כלל התשתיות ברשות בהתאמה וכי תעריפי ההיטל ברשות הם אחידים ואינם תלויים ישירות ברמת הפיתוח הספציפי באזורים בשכונות. לעדכון התחשיב אשר בבסיס חוקי העזר חשיבות רבה וישנה חובה לבצעו בשני מקרים:
 1. בהתאם לחוזר מנכ"ל משרד הפנים ישנו צורך לעדכן התעריפים פעם ב- 5 שנים. 
 2. הצורך בעדכון התעריפים חל גם במידה וחלו שינויים מהותיים אשר יש בהם כדי להשפיע על תעריפי ההיטלים שנקבעו בחוק העזר, כגון : שינוי באופי הבניה, שינוי בזכויות בניה וכדומה.


תמיר  :
מתי היה העדכון האחרון ?

רו"ח אופיר בוכניק:
לפני כשנתיים. 

איתן  :
האם לא כדאי למקסם את גובה היטלי הפיתוח ובמקביל להוריד עלויות המגרשים?

יו"ר    :
אנחנו בשלב ראשון של הבדיקה, והיא עלתה כתוצאה מאופי הבניה של אזור התעשייה, שברובו יהיה לוגיסטי ולכן לא מדובר בבניה של קומות אלא בקומה אחת אבל לגובה והמדידה היא בקובים (מטר מעוקב). היטלי הפיתוח בשהם הם יקרים ויתכן וגביה לא תהיה נכונה ולכן בקשנו ממשרדו של רו"ח אופיר בוכניק לבדוק עבורנו את הנושא.
רו"ח אופיר בוכניק:
לנכסים באזור התעשייה הצפוני במועצה המקומית שהם ניתנו הקלות בנייה, ז"א זכויות הבנייה גדלו באופן משמעותי, מעבר לזכויות שחושבו בחוקי עזר עירוניים לסלילת רחובות ותיעול. כתוצאה מכך צפויה המועצה לקבל יותר הכנסות מאשר הוצאות. אנחנו באמת בשלב הראשון אך המלצתנו לבצע תחשיבים ולבדוק שהיטלי הפיתוח הצפויים יהיו מתאימים ולא יגבו מעבר להוצאות הפיתוח הנדרשות בנוסף נבדוק את היחס בין שטח קרקע ושטח בנוי ונבדוק את אפשרות חיוב ההיטל לפי שטח ולא על פי נפח.
                       מחליטים פה אחד

                         לאשר את המלצת רו"ח אופיר בוכניק לבדוק את תחשיבי היטלי הפיתוח

3. דוח רבעון 3 2010
ישראל :
הדוח מראה על עודף בסך 163 אלש"ח וזה לאחר 2 רבעונים שהיינו בגירעונות 
                  בשל קרן שיקום המים. שיעורי הגביה גבוהים משיווק מגרשים באזור התעשייה 
                   ובאופן כללי. גם השנה אני מאמין שנסיים בעודף. 
יו"ר
:
בשני הרבעונים הראשונים סיימנו בגרעון, בזכות ישראל ומתניהו שייצרו 
                   אלטרנטיבה מבלי שהביצוע יפגע משמעותית, כל הכבוד וישר כח.

 מחליטים פה אחד

                          לאשר דוח רבעון  3 2010

4. אישור הסכם שכירות לתאים פוטו וולטאי
יו"ר
:
לפי סעיף 190 א לצו המועצות המקומיות (א) , התשי"א – 1950 , המועצה רשאית 
                 להתקשר בהסכם שכירות לתקופה של מעל 5 שנים , לאחר שמליאת המועצה 
                  החליטה על כך ברוב חבריה, ובאישור שר הפנים להתקשרות. 


המועצה פרסמה מכרז בנושא הענקת זכות שכירות לתקופה של 20 שנה על 
                 גגות מבני ציבור לשם התקנה והפעלה של מתקנים לייצור חשמל באנרגיה 
                 פוטו וולטאי  בתאריך 13.9.10. המועד האחרון להגשה היה עד לתאריך 7.10.10.
       
                 בתאריך 4.10.10 פרסמה המועצה בשנית את המכרז ושינתה את מועד ההגשה ל-    
                 07.11.10. במכרז התעניינו 6 מציעים ונערכו לבקשת המתעניינים 2 סיורי קבלנים.                    
                 בתאריך 10.11.10  במועד פתיחת המעטפות, הייתה הצעה אחת  בלבד בתיבת 
                  המכרזים של חברת ל.ג. גגות מערכות סולאריות בע"מ.



המועצה ערכה סקר גגות רלוונטיים במבני ציבור של המועצה - יש בין 3,000 ל- 
                 4,000 מ"ר. הבעיה היא שחברה המשקיעה בתאים הפוטו וולטאים רק לאחר 7 
                 שנים של השקעה יכולה להפיק רווחים ולכן השכירות היא לטווח ארוך.

שי
:
הייתה סוגיית אחריות הקבלן לתקינות ואיטום הגגות, בקשנו שטווח האחריות יהיה 
                 של 2 מטר מסביב לאזור הקולטים, הקבלן קיבל את הבקשה וחתם על ההסכם.

איתן
:
האם יש כתב שיפוי שנלווה להסכם? תושבים יכולים לתבוע, לדוגמא  ירידת ערך 
                 הנכס?

יו"ר
:
לכל הסכם יש כתב שיפוי. אני מאמין שנצליח בפרויקט זה ואף נרחיב בהמשך.

תמיר
:
האם התושב מקבל זיכוי ?
יו"ר
:
הקבלן הופך להיות ספק חשמל לחברת החשמל והזיכוי יראה בחשבונות הצריכה של 
                 המועצה.עיקר העניין הוא לא ההכנסה למועצה אלא התחלת התהליך.

איתן
:
האם אנחנו נטפל בחבלה של בני נוער ועוד?

יו"ר
:
במידה ויהיה צורך נפעיל את הבטוח במידת הצורך נפעיל אכיפה. צריך לבדוק 
                 שלקבלן יש בטוח מקיף.

יצחק דהן :

בנושא מפגעי פעילות הנוער אני רוצה לציין שבבית האבות של חבל מודיעין ישנה 
                 פעילות שלילית ורבה של בני נוער.


שי
:
הסיירים יודעים על הבעיה ואנחנו מבצעים סיורים במקום במידה ויש צורך להכנס 

                          פנימה אנחנו מידעים את מועצה אזורית חבל מודיעין.

יצחק שטרנברג :
האם ניתן לראות את המתקנים?


יו"ר
:
אנחנו משכירים גגות של מבני ציבור, התאים האלו הם כמו הקולטים של דודי 
                 השמש בהבדל שהם דקים יותר ובזוית נמוכה יותר.

מחליטים פה אחד

        לאשר הסכם שכירות לתאים פוטו וולטאי

5. אישור תב"רים
יו"ר
:
מועדונית שיקומית לילדים ונוער (406) - רכישת ציוד ותקרה אקוסטית 
                למועדון הנוער השיקומי בסך 76,778 ₪. השתתפות המוסד לביטוח לאומי בסך              
                 61,422 ₪ (80%) והשתתפות המועצה בסך 15,356 ₪ (20%).



 אולפנא / ישיבה (390) - שלב א' בבניית האולפנא/ ישיבה בשטח של  1,815 מ"ר. 
                סה"כ התקציב של הפרויקט הוא בסך 7,405,200 ₪ במימון משרד  
                 החינוך.

יצחק דהן  :

מה הצפי?


יו"ר
:
בשנה הבאה עתידים להיפתח 10 כיתות לימוד, ע"פ תוכנית שלב א' אנחנו נבנה 12 
                 יחידות לימוד.


תוכנית מפורטת להפרדה במקור לשני זרמים (407) - השתתפות המשרד להגנת 
                הסביבה בסך 30,222 ₪ במסגרת קול קורא תוכנית מפורטת לפריסת מערך 
                 המחזור ברשות המקומית להפרדה במקור לשני זרמים.

איתן
:
האם אין עלייה בהיטלי ההטמנה?
יו"ר
:
ע"פ ההחלטה מהשבוע האחרון ישנה עליה הדרגתית יש עוד 2 פעמות בכל אופן 
                 אנחנו אחת מ- 10 הרשויות היחידות שיקבלו תקצוב.
                בית עלמין חדיד (תב"ר 391) - שינוי מקור המימון להסכם לביצוע עבודות  
                הפיתוח משותפות בבית עלמין חדיד והקצאת 100 חלקות לתושבי שהם. כמו כן     
                מצורף הסכם שגובש עם היועץ המשפטי של משרד הפנים. התקציב וההסכם 
                כפופים לאישור משרד הפנים.

משה
:
האם בית העלמין שבסמוך לשהם לא יוקם?

יו"ר
:
ע"פ המצב כרגע לא נראה שבעתיד הקרוב יוקם בית העלמין.


   איתן :
הבעיה היא חס וחלילה צעיר שהוריו גרים ביישוב, או הפוך הורים מבוגרים 
                   שעוברים לגור ביישוב.


יצחק דהן :
צריך להקים ועדת חריגים.


  איתן  :
צריך לקבוע קריטריונים ולא ועדה מכיוון שאף וועדה לא תעמוד בבקשות.


  יו"ר
:
זה לא יהיה פשוט.


 משה
:
צריך להיות קריטריונים ברורים לתושבי היישוב ולא יותר מכך.


 יו"ר
:
עד היום הייתה לנו בעיית קבורה ובכל מקרה היינו שותפים לבקשות של התושבים 
                   להיקבר בחדיד או בבית עריף בחלק מהמקרים העדיפו קבורה בעינת בתשלום, 
                    במידה ויהיו מקרים חריגים נשקול להעלות לאישור המליאה.
   יצחק דהן :

הייתה הצעה שתוקם ועדה שתסייע לרב.


יו"ר
:
קבלנו בברכה את ההצעה להקים פורום של אנשים שיעזרו לאבלים בזמן השבעה, 
                    הרב לא יהיה הפוסק.
  יצחק שטרנברג :
אני חושב שהמליאה צריכה להחליט , האם ניתן לקבל חוות דעת מקצועית של 
                   היועמ"ש בנושא פרק הזמן שמגדירים תושב?


יו"ר
:
יש הגדרה לתושב, לדוגמא : ע"פ פנקס הבוחרים הוא מתעדכן אחת לחצי שנה, 
                   אנחנו קבענו שנה שזה זמן סביר.

עו"ד לירון רז :
זהו תחום אפור, שנה הוא זמן סביר.

יצחק שטרנברג :
אפשר לקבל רשמים מרשויות אחרות ?

           מחליטים פה אחד

לאשר את התב"רים:
              תב"ר 406 – מועדונית שיקומית לילדים ונוער       61,422 ₪ במימון ביטוח לאומי







  15,356 ₪ במימון ק.ע.פ

               תב"ר 390 – אולפנה/ ישיבה

 תוספת 4,834,800 ₪ במימון משרד החינוך

               תב"ר 407 – הפרדה במקור                                      30,222 ₪ במימון המשרד להגנת הסביבה


 תב"ר 391 – בית עלמין חדיד
               הפחתה 441,600 ₪ במימון מילוות בנקים







  הגדלה  441,600  ₪ במימון ק.ע.פ

6. אישור פרוטוקול ועדת הקצאות קרקע והסכם ההקצאות עם תנועות הנוער
יו"ר
:
מליאת המועצה בישיבתה מיום 27.7.10 אישרה להקצות את הקרקע והמבנים לפי 
                    פרטי הבקשות כמפורט בפרוטוקול הועדה מיום 8.7.10, ופרוטוקול  מיום 20.6.10.


בהמשך לאישור המליאה נשלחו הסכמים לחתימה לכל תנועות הנוער וצרפנו לכם 
                   את ההסכמים של : תנועת הנוער הצופים- רחוב תרשיש 3 , תנועת הנוער בני 
                   עקיבא – רחוב חרמון 2,תנועת הנוער העובד והלומד- רחוב תפן 1 , בית כנסת דורות 
                   אברהם" עמותת אנשים מאמינים בשהם- רחוב מכבים 94 .

       עמותת יד שרה- הועדה תפרסם לידיעת הציבור מודעה בדבר כוונתה להקצות את 
       הקרקע בכפוף לנוהל הקצאות. אני רוצה להדגיש שההקצאה ליד שרה מוגבלת 
       למשך קיום מתחם החירום במקום, ההקצאה כוללת שימוש במבנה היביל של 

       תחנת המוניות והוספת מכולת מחסן לציוד העמותה.  


עמותת חב"ד בשהם - העברנו לעמותה את המלצת מהנדסת המועצה ובהתאם 
       אנו אמורים לקבל מהעמותה תוכנית עקרונית נתמכת בחוות דעת מקצועית של 
       יועץ קרקע ו/או קונסטרוקטור.
            מחליטים פה אחד

     לאשר פרוטוקול ועדת הקצאות קרקע והסכמי ההקצאות עם תנועות 
     הנוער
7. אישור פרוטוקול ועדת קשרי חוץ מיום 6.9.10
  יצחק דהן  :

השנה הייתה הערכות יפה של משלחות בפריז, בגרמניה ובארה"ב.

      מחליטים פה אחד



לאשר פרוטוקול ועדת קשרי חוץ מיום 6.9.10

8. אישור קריטריונים למשלחת שתקבל תמיכת הועדה לקשרי חוץ
יו"ר
:
מציג את הצעת ועדת קשרי חוץ לקריטריונים למשלחת שתקבל תמיכת הועדה 
                   לקשרי חוץ.

מחליטים פה אחד

                לאשר קריטריונים למשלחת שתקבל תמיכת הועדה לקשרי חוץ.
9. מועדי ישיבות מליאת המועצה לשנת 2011
יו"ר
:
מציג בפני חברי המועצה את ההצעה למועדי ישיבות מליאה לשנת 2011 .


     מחליטים פה אחד

           לאשר מועדי ישיבות מליאה לשנת 2011

10. אישור מינוי שי אברהמי נציג המועצה בהנהלת רשות הניקוז

יו"ר :
ישיבת המליאה מתבקשת לאשר את מינוי של שי אברהמי כנציגנו בהנהלת רשות 
                   הניקוז.

            מחליטים פה אחד

                  לאשר מינוי שי אברהמי נציג המועצה בהנהלת רשות הניקוז  

11. אישור הצעת ועדת מכרזים לניהול מו"מ בנושא ביטוח

יו"ר
:
בישיבת ועדת מכרזים בנושא ביטוחים החליטה הוועדה לבטל את המכרז מכיוון 
                   שהחברות עשו שינויים במסמכי המכרז, על רקע זה הוחלט לפסול את המכרז.
                   מכיוון שהחברות הגישו ערבויות בנקאיות הוועדה החליטה לתת אפשרות לכל 
                   החברות להגיש שוב הצעה. אנו נדגיש הפעם שבמידה ויבצעו שינוי בדפי המכרז 
                   הצעתם תפסל.
משה
:
מה המשמעות של הגשה במתכונת שהוועדה מציעה?

יו"ר
:
החברות מגישות את ההצעה במעטפה סגורה ויודעים ששינוי יפסול את הצעתם 
                    ובנוסף אנחנו לא מחויבים להצעה הזולה ביותר אלא הטובה ביותר למועצה.

        מחליטים פה אחד

1. לאשר את החלטת ועדת מכרזים לפסול את כל ההצעות בגלל שכללו הסתייגויות ולבטל את המכרז . הוחלט לאפשר לכל מגישי ההצעות להגיש הצעתם פעם נוספת במועד שייקבע במעטפות סגורות  ללא הסתייגויות.
2. לאשר את החלטת ועדת המכרזים שמשמעותה המשפטית הינה אישור להתקשר בסופו של ההליך האמור בחוזה ללא מכרז.

12. עדכונים
שי
:
בתחילת פברואר נקיים ישיבה מסכמת לפעילות הוועדות בשנת 2010. לישיבה זאת 
                    מוזמנים כל חברי המועצה ורכזי הוועדות, במסגרת הישיבה כל רכז או יו"ר יציגו 
                    את הפעילות של הוועדה כולל תוכניות לשנת 2011.

הישיבה הסתיימה.

